paragraph_text: Skuter za vodu je rekreacijsko vozilo za jednu osobu (stajaći i sjedeći) ili za dvije do četiri osobe (sjedeći). Jet ski je ime modela kojeg je proizveo Kawasaki, ali je postalo opće prihvaćeno kao naziv za sve skutere na vodi. Zbog njihove relativno niske cijene te slobode i sigurnosti koju pružaju vlasnicima, jet skijevi su postali popularna vozila za rekreaciju, a obvezna dodatna oprema obuhvaća sigurnosni prsluk i kacigu.